നിയന്ത്രണങ്ങളില് ഇളവ് ദുബൈ: ദേശീയ ദുരന്തനിവാരണ അതോറിറ്റി രാജ്യത്തെ കോവിഡ് നിയന്ത്രണങ്ങളില് ഇളവ് പ്രഖ്യാപിച്ചു.പ്രതിരോധ നടപടികളും സ്ഥാപനങ്ങളുടെ പ്രവര്ത്തന ശേഷിയും സംബന്ധിച്ച പുതുക്കിയ നിയമങ്ങളാണ് ഞായറാഴ്ച പുറത്തുവിട്ടിരിക്കുന്നത്.മാളുകളിലും ഹോട്ടലുകളിലും കൂടുതല്പേര്ക്ക് പ്രവേശിപ്പിക്കാമെന്നതടക്കം ഘട്ടംഘട്ടമായി രാജ്യത്തെ സാധാരണനിലയിലേക്ക് എത്തിക്കുന്നതിെന്റ ഭാഗമായ ഇളവുകളാണ് പ്രഖ്യാപിച്ചത്. രാജ്യത്ത് കോവിഡ് കേസുകള് ഏറ്റവും കുറവ് റിപ്പോര്ട്ട് ചെയ്ത ദിവസമാണ് ഇളവുകള് നല്കി ഉത്തരവ് പുറപ്പെടുവിച്ചത്. അതേസമയം, ഓരോ എമിേററ്റിലെയും ദുരന്തനിവാരണ വിഭാഗങ്ങള്ക്ക് തങ്ങളുടെ പ്രദേശത്തെ നിയന്ത്രണങ്ങള് പ്രത്യേകം തീരുമാനിക്കാനും പിഴകള് ചുമത്താനും രോഗപ്രതിരോധ നടപടികള് സ്വീകരിക്കാനും ഉത്തരവാദിത്തമുണ്ടെന്നും അതോറിറ്റി അറിയിച്ചു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂപ്രധാന ഇളവുകള് ഷോപ്പിങ് മാളുകള്, ഹോട്ടലുകള്, തിയറ്ററുകള്, ഭക്ഷണശാലകള് എന്നിവ 80 ശതമാനം ശേഷിയില് പ്രവര്ത്തിപ്പിക്കാം. റസ്റ്റാറന്റുകള്, കഫേകള് എന്നിവിടങ്ങളില് ഒരു ടേബിളില് 10 പേര്ക്ക് വരെ ഇരിക്കാംപൊതുപരിപാടികളില് 60 ശതമാനം പേരെ പങ്കെടുപ്പിക്കാം. എന്നാല്, പങ്കെടുക്കുന്നവര് സാമൂഹിക അകലം പാലിക്കുകയും മാസ്ക് ധരിക്കുകയും വേണം.പൊതുഗതാഗത സൗകര്യങ്ങളില് 75 ശതമാനം യാത്രക്കാരെ പ്രവേശിപ്പിക്കാംവിവാഹ ഹാളുകളില് 60 ശതമാനം പേരെ പ്രവേശിപ്പിക്കാം. എന്നാല്, ആകെ ആളുകളുടെ എണ്ണം 300ല് കവിയരുത്പരിപാടികളിലും പ്രദര്ശനങ്ങളിലും രണ്ട് ഡോസ് വാക്സിന് എടുത്തവരെ മാത്രമേ പ്രവേശിപ്പിക്കാവൂ. ഇവര് രണ്ടാം ഡോസെടുത്ത് ആറുമാസം പിന്നിട്ടവരാകരുത്. വയോധികള്, രോഗികള് എന്നിവര് മൂന്നുമാസം പിന്നിട്ടവരാകരുത്.